آغا سید حسن موسوی:

میلاد النبیؐ کی تقریبات عشق و اتحاد کے تجدید کا مظاہرہ ہے

آغا سید حسن موسوی نے میلاد النبیؐ کی تقریبات کے انعقاد کی اہمیت اور افادیت بیان کرتے ہوئے کہا کہ عقیدۂ عشق نبی (ص) مسلمانوں کی قوت اور باہمی اتحاد کا بنیادی سرچشمہ ہے اور میلاد النبیؐ کی یہ تقریبات اسی عشق و اتحاد کے تجدید کا مظاہرہ ہے۔

خبر کا کوڈ: ۴۲۵۰۹۱

تاریخ: ۱۵ اسفند ۲۰۱۶ - ۲۲:۰۷

رسا نیوز ایجنسی کی رپورٹ کے مطابق ہندوستان کے زیر انتظام کشمیر کی سیاسی اور مذھبی شخصیت اورانجمن شرعی شیعیان کے سربراہ آغا سید حسن الموسوی نے میلاد النبیؐ کی تقریبات کے انعقاد کی اہمیت اور افادیت بیان کرتے ہوئے کہا کہ عقیدۂ عشق نبی (ص) مسلمانوں کی قوت اور باہمی اتحاد کا بنیادی سرچشمہ ہے اور میلاد النبیؐ کی یہ تقریبات اسی عشق و اتحاد کے تجدید کا مظاہرہ ہے۔

انہوں نے حیدرپورہ سرینگر میں تحریک حریت کی مجوزہ سیرت کانفرنس پر حکومتی قدغن کو انتہائی افسوسناک اور شرمناک قرار دیتے ہوئے حکومتی کارروائی کی شدید الفاظ میں مذمت کی۔

انہوں نے مسلمانوں کے اتحاد پر تاکید کی اوراخوت اسلامی کی راہ میں حائل رکاوٹوں کی نشان دہی کرتے ہوئے کہا کہ مسلمانوں کو چاہئیے کہ وہ اپنے اتحاد سے دشمنان اسلام کی سازشوں کو بے نقاب کریں اور بانی انقلاب اسلامی حضرت امام خمینی (رح) کے فرمان پر لبیک کہتے ہوئے ہفتہ وحدت کو شایان شان طریقے سے منائیں۔/۹۸۹/ف۹۴۰/